stanford-oval/wikipedia huggingface dataset:
วิสันต์ สันติสุชา
ผลงานการสร้าง > ภาพยนตร์ > สันติสุชาภาพยนตร์

คมเคียว (2517)
ไอ้เหล็กไหล (2518)
ไอ้แมงดา (2519)
ชุมแพ (2519)
สามหัวใจ (2519)
ศาลปืน (2520)
ทางเสือผ่าน (2520)
เมืองอลเวง (2520)
นักเลงกตัญญู (2521)
อาณาจักรนักเลง (2521)
ผู้แทนมาแล้ว (2521)
นักสู้ 2 แผ่นดิน (2521)
บุษบาก๋ากั๋น (2521)
เทวดาบ๊องส์ (2522)
สู้สั่งเมือง (2522)
ไผ่ชะเลือด (2522)
พี่น้องสองเสือ (2522)
นาล่ม (2522)
แควเถื่อน (2522)
หงส์หยก (2523)
นักฆ่ามหาประลัย (2523)
เหนือนักเลง (2523)
สิงห์จ้าวพยัคฆ์ (2523)
จ้าวนักเลงปืน (2525)
เพลิงภูหลวง (2525)
ขุนโจร 5 นัด (2526)
ชุมแพ ภาค 2 (2527)
เหยียบถิ่นเสือ (2528)
ภูผาทอง (2531)
ดงพญาเสือ (2531)
เลือดแค้นเล็ก นกใน (2532) (ร่วมแสดงเป็นนักแสดงประกอบในบท คนขับรถที่เล็ก นกใน ยืนขวางหน้ารถ)
เหยียบเสือท้าสิงห์ (2532)
เพชรผ่าปืน (2533)
ขุมทรัพย์เมืองลับแล (2533)
หัวใจเหล็ก (2533)
ผู้ใหญ่บ้านกระดูกเหล็ก (2534)
ผ่าโลกมาลุย (2534)
แผนกับดัก (2534)
สามโทน (2535)
โหดแล้วเท่ห์ (2536)
เพชรพันล้าน (2537)
สิงห์คะนองนา (2541)
ผลงานการสร้าง > กำกับภาพยนตร์

จ้าวนักเลงปืน (2525)
ขุนโจร 5 นัด (2526)
ชุมแพ ภาค 2 (2527)
ทุ่งผาแดง (2527)
เหยียบถิ่นเสือ (2528)
ภูผาทอง (2531)
ดงพญาเสือ (2531)
เลือดแค้นเล็ก นกใน (2532)
เพชรผ่าปืน (2533)
ขุมทรัพย์เมืองลับแล (2533)
หัวใจเหล็ก (2533)
ผลงานการสร้าง > ภาพยนตร์ที่ไม่ได้ฉายลงโรงแต่ลงวีดีโอเทป > สันติสุชาภาพยนตร์

สามทมิฬเมือง
นักสู้สติเฟื่อง
เสือยอดสุภาพบุรุษพันธ์เสือ
คู่เสี้ยวหมัดสั่ง
สตาร์ วอร์ส 3 ชัยชนะของเจได

| สตาร์ วอร์ส 3 ชัยชนะของเจได |
| --- | --- |
ใบปิดภาพยนตร์โดยคาซูฮิโกะ ซาโนะ
กำกับ: ริชาร์ด มาร์ควานด์
บทภาพยนตร์:   ลอว์เรนซ์ แคสแดน  จอร์จ ลูคัส 
เนื้อเรื่อง: จอร์จ ลูคัส
อำนวยการสร้าง: ฮาเวิร์ด คาแซนเจียน
นักแสดงนำ:   มาร์ก แฮมิลล์  แฮร์ริสัน ฟอร์ด  แคร์รี ฟิชเชอร์  บิลลี ดี วิลเลียมส์  แอนโทนี แดเนียลส์  เดวิด พราวส์  เคนนี เบเกอร์  ปีเตอร์ เมย์ฮิว  แฟรงค์ ออซ 
กำกับภาพ: แอลัน ฮูม
ตัดต่อ:   ฌอน บาร์ตัน  มาเซีย ลูคัส  ดูเวย์น ดันแฮม 
ดนตรีประกอบ: จอห์น วิลเลียมส์
บริษัทผู้สร้าง: ลูคัสฟิล์ม จำกัด 
ผู้จัดจำหน่าย: ทเวนตีท์เซนจูรีฟอกซ์
วันฉาย:   25 พฤษภาคม ค.ศ. 1983 (1983-05-25) (สหรัฐ) 
ความยาว: 132 นาที
ประเทศ: สหรัฐ
ภาษา: อังกฤษ
ทุนสร้าง: 32.5 ล้านดอลลาร์สหรัฐ
ทำเงิน: 475.3 ล้านดอลลาร์สหรัฐ
สตาร์วอร์ส 3 ชัยชนะของเจได (อังกฤษ: Return of the Jedi) หรือรู้จักในชื่อ สตาร์ วอร์ส เอพพิโซด 6 การกลับมาของเจได (อังกฤษ: Star Wars: Episode VI – Return of the Jedi) เป็นภาพยนตร์อเมริกันแนวมหากาพย์บันเทิงคดีอวกาศ ฉายเมื่อปี ค.ศ. 1983 กำกับโดย ริชาร์ด มาร์ควานด์ เขียนบทโดย ลอว์เรนซ์ แคสแดนและจอร์จ ลูคัส จากเนื้อเรื่องโดยลูคัส และเขายังทำหน้าที่เป็นผู้อำนวยการสร้างฝ่ายบริหาร สร้างโดยลูคัสฟิล์ม เป็นภาพยนตร์เรื่องที่สามของแฟรนไชส์และใน สตาร์ วอร์ส ไตรภาคเดิม ภาคต่อของ สตาร์วอร์ส 2 (1980) และเป็นตอนที่หกใน "มหากาพย์สกายวอล์คเกอร์" และเป็นภาพยนตร์เรื่องแรกที่ใช้เทคโนโลยี THX ภาพยนตร์ดำเนินหลังเหตุการณ์ใน สตาร์วอร์ส 2 หนึ่งปี นักแสดงประกอบด้วย มาร์ก แฮมิลล์, แฮร์ริสัน ฟอร์ด, แคร์รี ฟิชเชอร์, บิลลี ดี วิลเลียมส์, แอนโทนี แดเนียลส์, เดวิด พราวส์, เคนนี เบเกอร์, ปีเตอร์ เมย์ฮิวและแฟรงค์ ออซ
จักรวรรดิกาแลกติก ภายใต้การนำของจักรพรรดิผู้โหดเหี้ยม ได้สร้างดาวมรณะดวงที่สองขึ้น เพื่อกำจัดเหล่าพันธมิตรกบฏให้หมดสิ้น เมื่อจักรพรรดิเดินทางมาตรวจดูการก่อสร้างขั้นตอนสุดท้ายด้วยตัวเอง เหล่าพันธมิตรกบฏจึงวางแผนโจมตีดาวมรณะเต็มกำลังเพื่อยับยั้งการก่อสร้างและสังหารจักรพรรดิและคืนเสรีภาพกลับสู่กาแลกซี ขณะเดียวกัน ลุค สกายวอล์คเกอร์ ซึ่งเป็นอัศวินเจไดแล้ว พยายามโน้มน้าวให้ ดาร์ธ เวเดอร์ ผู้เป็นพ่อของเขา กลับคืนสู่ด้านสว่างของพลัง
สตีเวน สปีลเบิร์ก, เดวิด ลินจ์และเดวิด โครเนนเบิร์ก เคยได้รับพิจารณาให้เป็นผู้กำกับโครงการ ก่อนที่จะเซ็นสัญญาให้มาร์ควานด์เป็นผู้กำกับ ทีมสร้างอาศัยสตอรีบอร์ดของลูคัสในช่วงก่อนการสร้าง ขณะที่กำลังเขียนบทถ่ายทำ ลูคัส, แคสแดน, มาร์ควานด์และผู้อำนวยการสร้าง ฮาเวิร์ด คาแซนเจียน ใช้เวลาสองสัปดาห์ในการประชุมเรื่องแนวคิดในการสร้างภาพยนตร์ ตารางงานของคาแซนเจียนทำให้ต้องมีการถ่ายทำก่อนกำหนดไม่กี่สัปดาห์ ทำให้ อินดัสเทียลไลต์แอนด์แมจิก มีเวลาทำงานให้กับเทคนิคพิเศษของภาพยนตร์มากขึ้นในช่วงหลังการสร้าง มีการถ่ายทำที่อังกฤษ, แคลิฟอร์เนียและแอริโซนา ตั้งแต่เดือนมกราคมถึงพฤษภาคม ค.ศ. 1982 (1982-05) การถ่ายทำมีการเก็บเป็นความลับอย่างเข้มงวด
ภาพยนตร์ฉายในโรงภาพยนตร์เมื่อวันที่ 25 พฤษภาคม ค.ศ. 1983 ได้รับการตอบรับที่ดี ภาพยนตร์ทำเงิน 374 ล้านดอลลาร์สหรัฐ จากการฉายครั้งแรก กลายเป็นภาพยนตร์ที่ทำเงินสูงสุดในปี ค.ศ. 1983 มีการฉายใหม่หลายครั้งและมีการปรับปรุงภาพยนตร์เรื่อยมาอีกหลายทศวรรษ จนทำให้ภาพยนตร์ทำเงินทั้งหมด 475 ล้านดอลลาร์สหรัฐทั่วโลก
โครงเรื่อง

อัศวินเจได ลุค สกายวอล์คเกอร์ ได้เดินทางกลับทาทูอีนดาวบ้านเกิดเพื่อช่วยฮาน โซโลจากเงื้อมมือมหาจอมโจรแจบบา เดอะ ฮัทท์ ส่วนเจ้าหญิงเลอาได้ช่วยฮานออกมาจากคาร์บอนไนต์ได้ แต่โชคร้ายกลับถูกแจบบาจับตัวไว้ เมื่อลุคมาต่อรองให้ปล่อยตัวทั้งสองแต่ก็โดนแจบบาใช้เล่ห์กลจับไว้อีกคน และถูกนำตัวไปประหารชีวิต
สถานการณ์กลับผลิกผันเมื่อลุคที่ได้รับกระบี่แสงที่ซ่อนอยู่ในหุ่นยนต์อาร์ทูดีทู ได้แสดงพลังที่แท้จริงของเจไดทำให้เขาทำลายพวกของแจบบาลงและช่วยเหลือฮานและเลอาออกมาได้สำเร็จ ลุคแยกตัวไปหาอาจารย์โยดาเพื่อฝึกวิชาเจไดให้บรรลุ แต่โยดาก็ได้บอกว่าเขาสำเร็จวิชาแล้ว รวมทั้งบอกความจริงเกี่ยวกับตระกูลสกายวอล์คเกอร์อีกคน ก่อนที่เขาจะจากไป ทำให้ลุครู้จากจิตใต้สำนึกของเขาว่าว่าสกายวอล์คเกอร์อีกคนก็คือเลอา ซึ่งแท้จริงแล้วคือน้องสาวฝาแฝดของเขานั่นเอง
ฝ่ายฮานที่ไปรวมกับกองกำลังกบฏที่รออยู่ จึงได้รู้ถึงการสร้างดาวมรณะดวงที่สอง และรู้ว่าจักรพรรดิพัลพาทีนจะเสด็จไปดูการก่อสร้างด้วยตัวเอง ฝ่ายกบฏจึงถือเอาโอกาสนี้จัดการกับดาวมรณะและจักรพรรดิไปพร้อม ๆ กันแต่ปัญหาคือดาวมรณะมีเกราะป้องกันที่สร้างโดยเครื่องกำเนิดพลังงานบนดวงจันทร์เอนดอร์ พวกฮานและลุคที่เดินทางมาสมทบจึงอาสาไปทำลายมันลง โดยขโมยยานขนส่งของฝ่ายจักรวรรดิ ลอบเข้าไปในดวงจันทร์เอนดอร์ แต่ดาร์ธ เวเดอร์ ก็ได้รู้ถึงการกลับมาของลุคและบอกกับจักรรพรรดิว่าจะเป็นคนไปนำตัวลุคมาเอง
ฝ่ายฮานและเลอาเมื่อติดกับของฝ่ายจักรวรรดิจนเกือบเสียที แต่ก็ได้อีว็อคหรือพวกหมีแคระ ชนเผ่าพื้นเมืองบนดวงจันทร์ช่วยเหลือจึงสามารถทำลายเครื่องกำเนิดพลังงานได้ ส่วนลุคก็แยกไปเผชิญหน้ากับดาร์ธ เวเดอร์เพียงลำพังเพื่อกล่อมเขาให้กลับสู่ด้านสว่าง ลุคต่อสู้จนชนะและตัดมือขวาของเวเดอร์ขาด แต่ไม่ยอมกำจัดเวเดอร์ซึ่งเป็นบิดาของตน จักรพรรดิทรงเห็นว่าลุคไม่ยอมตกอยู่ใต้อำนาจของด้านมืด จึงหมายจะสังหารลุคโดยใช้พลังสายฟ้าซึ่งเป็นอาวุธสำคัญของพวกซิธ
แต่ว่าดาร์ธ เวเดอร์ ซึ่งทนเห็นลูกชายตายไปต่อหน้าต่อตามิได้ จึงคิดได้และกลับมาเป็นอนาคิน สกายวอล์คเกอร์คนเดิม เข้าช่วยเหลือลูกชาย โดยสังหารจักรพรรดิด้วยมือของตนเอง เขายกร่างของจักรพรรดิขึ้น พลังสายฟ้าจึงหันพุ่งมายังอนาคินเขาทุ่มจักรพรรดิลงไปในช่องอากาศ เขากล่าวขอบคุณลุคที่ช่วยให้เขากลับสู่ด้านสว่างได้สำเร็จ อนาคินให้ลุคถอดหน้ากากสีดำของเขาออก เขาได้มองหน้าลูกชายด้วยตาตนเองเป็นครั้งแรก และครั้งสุดท้าย บัดนี้คำทำนายโบราณของเจไดได้เป็นจริงแล้ว อนาคิน ผู้ถูกเลือก ผู้สังหารซิธคนสุดท้าย และนำสมดุลกลับคืนสู่พลัง ได้กลับมาแล้วและเขาได้เสียชีวิตลง
ส่วนฝ่ายกบฏก็สามารถเข้าไปทำลายดาวมรณะ รวมทั้งโค่นล้มจักรวรรดิได้สำเร็จจึงได้เฉลิมฉลองในชัยชนะอย่างยิ่งใหญ่ที่สามารถนำความสงบสุขกลับคืนสู่จักรวาลได้อีกครั้ง
ตัวละคร

มาร์ก แฮมิลล์ เป็น ลุค สกายวอล์คเกอร์
แฮร์ริสัน ฟอร์ด เป็น ฮัน โซโล
แคร์รี ฟิชเชอร์ เป็น เลอา ออร์กานา
บิลลี่ ดี. วิลเลี่ยม เป็น แลนโด คาลริสเซียน
อเล็ก กินเนส เป็น โอบีวัน เคโนบี
ปีเตอร์ เมย์ฮิว เป็น ชิวแบคคา
แอนโธนี แดเนียลส์ เป็น ซีทรีพีโอ
เคนนี่ เบเกอร์ เป็น อาร์ทูดีทู
แฟรงค์ ออซ เป็น โยดา
เอียน แมคเดียร์มิด, นิค เจมสัน (เสียง) เป็น จักรพรรดิ
เดวิด พราวส์ เป็น ดาร์ธ เวเดอร์
จอหน์ มอร์ตัน เป็น โบบา เฟทท์
แลร์รี่ วาร์ด เป็น แจบบา เดอะ ฮัทท์
การสร้าง

ภาพยนตร์เรื่องนี้ เดิมใช้ชื่อภาษาอังกฤษว่า Revenge of the Jedi แต่จอร์จ ลูคัส ตัดสินใจเปลี่ยนชื่อเป็น Return of the Jedi ไม่กี่วันก่อนออกฉาย ด้วยเหตุผลว่า เจได ไม่ แก้แค้น ใคร การเปลี่ยนชื่อภาพยนตร์ก่อนออกฉายอย่างกะทันทัน ทำให้ผู้จัดจัดหน่ายต้องสูญเสียอุปกรณ์ประชาสัมพันธ์ที่จัดเตรียมไว้แล้วเป็นจำนวนมาก
การออกฉาย

การกลับมาของเจไดออกฉายในโรงภาพยนตร์เมื่อ 25 พฤษภาคม ค.ศ. 1983 ซึ่งเดิมเคยมีการกำหนดไว้เป็นวันที่ 27 พฤษภาคม แต่ถูกเลื่อนมาเพื่อให้เป็นวันเดียวกันกับวันออกฉายของภาพยนตร์สตาร์ วอร์สภาคแรกเมื่อปี ค.ศ. 1977
ค.ศ. 1997 ซึ่งเป็นปีครบรอบ 20 ปีของการออกฉายของภาพยนตร์สตาร์ วอร์สภาคแรก จอร์จ ลูคัสได้ผลิตสตาร์ วอร์ส ไตรภาค ฉบับพิเศษออกฉายในเวลาไล่เลี่ยกันทั้ง 3 ภาค โดยการกลับมาของเจไดฉบับพิเศษออกฉายเมื่อ 14 มีนาคม ค.ศ. 1997 โดยมีการปรับปรุงเปลี่ยนแปลงจากฉบับเดิม ได้แก่ ฉากวงดนตรีมนุษย์ต่างดาวร้องเพลงในวังของแจบบาที่ได้รับการปรับปรุงใหม่ การเพิ่มจงอยปากของหนอนทรายซาร์แลกก์ การเปลี่ยนดนตรีประกอบในฉากจบเรื่อง และฉากเฉลิมฉลองการล่มสลายของจักรวรรดิบนดาวเคราะห์ต่างๆ ในตอนจบ ลูคัสให้สัมภาษณ์ว่าภาพยนตร์เรือ่งนี้มีฉากที่ได้รับการเปลี่ยนแปลงน้อยกว่าภาคอื่นๆ เนื่องจากเป็นภาคที่เดินเรื่องด้วยอารมณ์โดดเด่นกว่าภาคอื่นๆ
การออกฉาย > การเปลี่ยนชื่อเรื่อง

ใบปิดแรก (teaser) ของภาพยนตร์เรื่องนี้ ระบุชื่อเรื่องไว้ว่า Revenge of the Jedi (การแก้แค้นของเจได) ต่อมาเดือนธันวาคม ค.ศ. 1982 ลูคัสตัดสินใจใหม่ว่า "Revenge" (การแก้แค้น) เป็นคำที่ไม่เหมาะสม เนื่องจากเจไดไม่ควรจะผูกใจแค้น หรือแสวงหาการแก้แค้น จึงได้เปลี่ยนชื่อเรื่องเป็น Return of the Jedi ซึ่งกว่าตัดสินใจได้ ใบปิดที่มีชื่อเรื่องว่า Revenge (วาดโดยดรูว์ สตรูซาน) ก็ได้รับการผลิต และเผยแพร่ไปแล้วหลายพันใบ บริษัทลูคัสฟิล์มยุติการผลิตใบปิดดังกล่าวทันที มีเหลืออีกราว 6,800 ใบ ก็ถูกขายให้กับสมาชิกแฟนคลับสตาร์ วอร์ส ในราคาใบละ 9.50 ดอลลาร์สหรัฐ
ต่อมาในปี ค.ศ. 2005 สตาร์ วอร์ส เอพพิโซด 3: ซิธชำระแค้น ก็ออกฉาย ชื่อภาค (Revenge of the Sith) จึงมีนัยเกี่ยวโยงกับชื่อภาค Revenge of the Jedi ที่ถูกยกเลิกไปนั่นเอง
กระแสตอบรับ

ภาพยนตร์ได้รับรางวัลเกียรติยศออสการ์ (รางวัลนี้จะมีการมอบต่อเมื่อมีภาพยนตร์ที่ดีที่สุดจริง ๆ เท่านั้น ไม่ใช่มอบทุกปีเหมือนรางวัลสาขาอื่น ๆ ปีใดไม่มีภาพยนตร์เรื่องใดที่คุณภาพถึง จะไม่มีการมอบรางวัลนี้) จากเทคนิคพิเศษยอดเยี่ยม
แหล่งข้อมูลอื่น

Star Wars: Episode VI - Return of the Jedi ที่สยามโซน
ใบปิดฉบับที่ยังใช้ชื่อเรื่องว่า Revenge of the Jedi วาดโดยดรูว์ สตรูซาน
ไกร ครรชิต

| ไกร ครรชิต |
| --- | --- |
ชื่อเกิด: ไกรลาศ อินทรครรชิต
เกิด: 7 พฤษภาคม พ.ศ. 2479
เสียชีวิต: 14 มกราคม พ.ศ. 2559 (79 ปี)
บุตร: พิเศก อินทรครรชิต
อาชีพ: นักแสดง
ไกร ครรชิต (7 พฤษภาคม 2479 - 14 มกราคม 2559) เป็นอดีตนักแสดงอาวุโสชาวไทย และเป็นบิดาของต้น-พิเศก อินทรครรชิต อดีตนักแสดงชื่อดังเช่นเดียวกัน
ประวัติ

ไกร ครรชิตมีชื่อจริงว่า ไกรลาศ อินทรครรชิต เกิดเมื่อวันที่ 7 พฤษภาคม พ.ศ. 2479 ที่อำเภอป้อมปราบศัตรูพ่าย จังหวัดพระนคร บิดาชื่อ ครรชิต อินทรครรชิต มารดาชื่อ เฉลิมศรี อินทรครรชิต เป็นลูกคนที่ 3 ในบรรดาพี่น้อง 4 คน โดยนามสกุล อินทรครรชิต เป็นนามสกุลพระราชทานจากพระบาทสมเด็จพระมงกุฎเกล้าเจ้าอยู่หัว จบการศึกษาจากโรงเรียนเภตารัตน์บำรุงและโรงเรียนช่างก่อสร้างอุเทนถวาย (ปัจจุบันคือมหาวิทยาลัยเทคโนโลยีราชมงคลตะวันออก วิทยาเขตอุเทนถวาย)
เริ่มทำงานที่กรมยุทธโยธาทหารบกในตำแหน่งนายช่างสำรอง ทำงานอยู่ 2 ปีก็ถูกเกณฑ์ทหารในระหว่างนั้นก็เป็นนักมวยไปด้วยโดยใช้ชื่อในการชกว่า ทวีศักดิ์ นาคพยัคฆ์ แต่ไม่ประสบความสำเร็จ ไกร ครรชิต เสียชีวิตลงอย่างสงบด้วยโรคชราเมื่อเวลา 2 นาฬิกาของวันที่ 14 มกราคม พ.ศ. 2559 สิริอายุได้ 79 ปีและจัดงานพระราชทานเพลิงศพที่วัดธาตุทอง เมื่อวันที่ 21 มกราคม พ.ศ. 2559
เข้าสู่วงการ

ไกรลาศเข้าสู่วงการจากการชักชวนของพระเอกภาพยนตร์รุ่นเก่าคือ ปิ่นนเรศ ศรีนาคา และ ชาณีย์ ยอดชัย ดาวร้ายเจ้าของฉายา แจ็ค พาแลนซ์ เมืองไทย โดยได้แสดงภาพยนตร์เรื่องแรกคือเรื่อง เก้ามังกร ของค่าย ฉัตรชัยภาพยนตร์ ของ วรุณ ฉัตรกุล ณ อยุธยา ที่ออกฉายเมื่อวันที่ 9 ธันวาคม พ.ศ. 2506 ซึ่งวรุณได้ตั้งชื่อในการแสดงให้เขาว่า ไกร ครรชิต โดยเขาก็ยังทำงานในกองถ่ายให้กับฉัตรชัยภาพยนตร์ไปด้วย หลังจากนั้นก็มีผลงานเรื่อยมา ส่วนใหญ่มักจะรับบทดาวร้าย
ชีวิตส่วนตัว

ไกรสมรสกับคุณ พจนีย์ อินทรครรชิต มีบุตร 2 คน โดยคนโตคือต้น-พิเศก อินทรครรชิต อดีตนักแสดงชื่อดังที่โด่งดังจากการรับบท ดั่น มหิทธา ในภาพยนตร์เรื่อง7 ประจัญบาน ซึ่งปัจจุบันได้ผันตัวมานั่งแท่นบริหารธุรกิจของครอบครัวคือ ยาสีฟันวิเศษนิยม
ผลงานภาพยนตร์

2508 ศึกเสือไทย
2512 ลูกสาวพระอาทิตย์
2512 ปีศาจเสน่หา
2512 4 สิงห์อิสาน รับบท ด้าวขอนแก่น
2512 เทพบุตรสลาตัน รับบท ไกร
2513 7 สิงห์คืนถิ่น รับบท เกรียง พยัคฆา
2513 ชุมทางนักเลง
2513 กายทิพย์ รับบท พะโยโทน
2513 อินทรีทอง
2513 คมแฝก รับบท ร้อยตำรวจโทรองเพชร ไพบูลย์
2513 ไอ้ยอดทอง
2513 ไฟเหนือ 3 ตอน ขบวนการต่อต้านแดง
2514 เจ้าสาวขี้คุก รับบท ผู้ใหญ่ชัด
2514 ข้าชื่อจ่าแผน
2514 โฉมตรูภูธร
2514 มนต์รักจากใจ
2514 ในสวนรัก
2514 ยอดต่อยอด
2514 ลูกยอด รับบท ฝน
2515 หัวใจมีตีน
2515 คนกล้าตาย
2515 นางฟ้าชาตรี
2515 แม่ยาย
2515 รอยแค้น
2515 รักคืนเรือน
2515 สะท้านกรุง
2516 กุหลาบไฟ
2516 เขาสมิง
2516 สุดหัวใจ
2516 ส้มตำ
2517 กังหันสวาท
2517 ทองประกายแสด
2517 บัวลำพู
2517 รักครั้งแรก
2518 ราชินีฝิ่น รับบท เอ็ดดี้
2518 วิญญาณโลกีย์
2518 ตะบันไฟตะไลเพลิง
2518 นักเลงป่าสัก รับบท หงี
2518 นักเลงเทวดา รับบท
2518 นายอำเภอใจเพชร
2519 17 ทหารกล้า
2519 3 นักสู้ผู้ยิ่งใหญ่ รับบท ไกร
2519 ทมิฬดง
2519 ชาติอาชาไนย
2519 แม่ม่ายใจถึง
2519 ชุมแพ รับบท ด้วง
2519 ท้ามฤตยู
2520 ปล้นอเมริกา
2520 บินเดี่ยว
2520 เพลิงทะเล
2520 มนต์รักนักรบ
2520 หนักแผ่นดิน
2520 แหย่หนวดเสือ รับบท ถวิล
2520 12 สิงห์สยาม รับบท
2520 เก้ายอด รับบท เฉิง
2520 เด็ดสะระตี่ รับบท ประสิทธิ์
2520 ตาปีอีปัน (รับเชิญ)
2520 ทีใครทีมัน
2521 นักเลงกตัญญู
2521 เพชรมหากาฬ
2521 มนต์รักแผ่นดินทอง รับบท เหิร
2521 มหาภัยพันหน้า รับบท กัง
2521 สยิว
2521 ขุนดอน
2521 ไอ้ขุนทอง รับบท อุบัติเหตุ
2522 ชาติหินดินระเบิด รับบท
2522 ถล่มแหลมทองคำ
2522 ทำไมถึงต้องเป็นเรา
2522 ไอ้ฟ้าผ่า รับบท จ่าเซ็ง
2522 มนุษย์ 100 คุก
2522 อวนดำ รับบท ทีมของลม
2523 ดุ๊ยดุ่ย
2523 สุดรักสุดอาลัย รับบท
2524 ดอกฟ้าและโดมผู้จองหอง
2524 สิงโตคำราม
2524 นางสาวโพระดก
2524 สิงห์คะนองปืน
2524 ดำอำมหิต
2525 นักบุญทรงกลด รับบท ใบ
2525 นายอำเภอไข่ดาว
2525 นักเลงโตเมืองอีสาน
2525 นี่หรือมนุษย์
2525 เพลิงภูหลวง
2525 ยอดเยาวมาลย์
2525 เล็บครุฑ 78
2526 นักเลงตราควาย
2526 เกียรติศักดิ์ทหารเสือ
2526 นักเลงมหาหิน
2526 ผู้ยิ่งใหญ่ทั้ง 9
2526 มือปืน (รับเชิญ)
2526 ยอดอนงค์
2526 ลูบคมพยัคฆ์ รับบท อาเหลียง
2526 เดี่ยวกระดูกเหล็ก
2526 ยอดอนงค์
2526 ไอ้เก่ง
2526 ลำพูนดำ รับบท กำนันฉัตร
2526 สิงห์เดนตาย
2526 กตัญญูประกาศิต
2527 ถล่มด่านปืน
2527 เพชรตัดเพชร รับบท เช็ง
2527 มังกรลายไทย
2527 ลูกทุ่งพเนจร รับบท ไกร
2527 สาวดินระเบิด
2527 สาวน้อยร้อยรัก
2527 นางพรายคะนองรัก รับบท กำนัน
2527 พลิกแผ่นดินล่า
2527 เสน่ห์นางพราย รับบท กำนัน
2527 ไอ้หม่าลูกแม่ รับบท ไกร
2527 ผีเอ๊าะ เอ๊าะ รับบท สันขาบ
2527 พรหมสี่หน้า
2528 นักร้องปืนโหด รับบท ไกร
2528 นักร้องพ่อลูกอ่อน รับบท ไกร
2528 จอมเมฆินทร์
2528 ทับพญาเสือ
2528 เพชรลำพระเพลิง
2529 เหนือฟ้ายังมีเซียน รับบท ตำรวจ
2529 นักเลงเรียกพ่อ รับบท ผู้ใหญ่มิ่ง น้ำเค็ม
2529 มือปืนคนใหม่
2529 อินทรีสาว รับบท วิบูลย์
2529 ตามฆ่า รับบท สมชาย
2529 เพชรสองคม
2530 ทำไมต้องฆ่า?
2530 นักสู้ปาฏิหาริย์
2530 นักฆ่าหน้าหยก รับบท ยศ
2530 ฉลามเสือวังตะเคียน รับบท กำนันฮวด
2530 เสือภูพาน รับบท ทีมอันธพาลของเขา
2530 เพชรสลัม
2531 4 นัดตัดชีพ
2531 พยัคฆ์ร้ายเดนตาย
2531 สงครามนรก
2531 เก๊าม้าเก็ง รับบท นายไกร
2531 ดวงพลุแตก
2531 เพชรเหนือเพชร
2531 มือปืนผีดิบ
2531 มือปีนเดนตาย
2532 เลือดแค้นเล็ก นกใน รับบท กำนันเลี่ยม (รับเชิญ)
2535 สองฝั่งโขง รับบท พ่ออิ่มหัวนักเลง
2537 เหตุเกิด ณ หมู่บ้านแล้งซ้ำซาก
2544 สุริโยไท รับบท เจ้าเมืองทวารวดี
2546 นายขนมต้ม รับบท นายสอน
2547 ชัตเตอร์ กดติดวิญญาณ รับบท ลุงข้างบ้านเนตร (รับเชิญ)
ละคร

2523 ห้วงรัก-เหวลึก
2524 ชั่วฟ้าดินดับ
เมีย 2018 *รักเลือกได้

| เมีย 2018 *รักเลือกได้ |
| --- | --- |
แนว: โรแมนติก ดราม่า
สร้างโดย: เดอะ วัน เอ็นเตอร์ไพรส์
เค้าโครงจาก: The Fierce Wife สงครามรัก สงครามชีวิต โดย Sanlih E-Television
บทละครโทรทัศน์: เนปาลี (วรรธนา วีรยวรรธน)
กำกับโดย: สันต์ ศรีแก้วหล่อ
แสดงนำ: น้ำทิพย์ จงรัชตวิบูลย์ ณวัฒน์ กุลรัตนรักษ์ มารี เบรินเนอร์ ธนภัทร กาวิละ พิชญ์นาฏ สาขากร พีท ทองเจือ วรรธนะ กัมทรทิพย์ ชนกวนันท์ รักชีพ ด.ญ.รุ่งรดา รุ่งลิขิตเจริญ ปวีณา ชารีฟสกุล
ดนตรีแก่นเรื่องเปิด: ในฤดูที่ต่างไป โดย ภาวิดา มอริจจิ
ดนตรีแก่นเรื่องปิด: ในฤดูที่ต่างไป โดย ภาวิดา มอริจจิ
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: 28
การผลิต
ผู้จัดละคร: นิพนธ์ ผิวเณร ถกลเกียรติ วีรวรรณ
ลำดับภาพ: ณรงค์ ประกิตสุวรรณ นัฐวุฒิ นานุสิทธิ์
ความยาวตอน: 75 นาที
ออกอากาศ
สถานีโทรทัศน์: ช่องวัน 31, ไลน์ทีวี
ออกอากาศ: 28 พฤษภาคม 2561 (2561-05-28) – 28 สิงหาคม 2561 (2561-08-28)
เมีย 2018 เป็นละครโทรทัศน์ไทยแนวประโลมโลกที่ออกอากาศในปี พ.ศ. 2561 โดย เดอะ วัน เอ็นเตอร์ไพรส์ ได้ซื้อลิขสิทธิ์ละครชุด The Fierce Wife สงครามรัก สงครามชีวิต (ภาษาจีน: 犀利人妻 / Xi Li Ren Qi) ของ Sanlih E-Television ประเทศไต้หวันมาทำใหม่ในเวอร์ชันภาษาไทย เขียนบทโทรทัศน์โดย เนปาลี (วรรธนา วีรยวรรธน) กำกับการแสดงโดย สันต์ ศรีแก้วหล่อ นำแสดงโด น้ำทิพย์ จงรัชตวิบูลย์, ณวัฒน์ กุลรัตนรักษ์, มารี เบรินเนอร์, ธนภัทร กาวิละ, พีท ทองเจือ, พิชญ์นาฏ สาขากร, วรรธนะ กัมทรทิพย์, ชนกวนันท์ รักชีพ ออกอากาศทางช่องวัน 31 และไลน์ทีวี และออกอากาศในประเทศจีนผ่านแพลตฟอร์มเทนเซ็นต์ วีดีโอพร้อมกับการแพร่ภาพในประเทศไทย
แต่เดิมแผนงานของละครเรื่องนี้รวมไปถึงระหว่างการถ่ายทำและทีเซอร์ตัวแรกได้ใช้ชื่อว่า สงครามรัก ตามชื่อภาษาไทยเดิมของต้นฉบับ  ก่อนที่จะเปลี่ยนชื่อเรื่องมาใช้ชื่อว่า เมีย 2018 ในวันบวงสรวงละครก่อนออกอากาศ[ต้องการอ้างอิง]
นักแสดง เมีย 2018

| ละครโทรทัศน์> ตัวละคร | พ> ศ. 2561.นักแสดงหลัก |
| --- | --- |
ธาดา สาริช: ณวัฒน์ กุลรัตนรักษ์
อรุณา วรรณเภรี / อรุณา สาริช (ณา): น้ำทิพย์ จงรัชตวิบูลย์
กันยา สหโสภณ: มารี เบิร์นเนอร์
วศิน สินสิริเตชินทร์ (บอสวศิน): ธนภัทร กาวิละ
สุชาติ: พีท ทองเจือ
มุนินทร์ (นิน): พิชญ์นาฏ สาขากร
ชาติชาย ธวัชรินทร์ (ชาติ): วรรธนะ กัมทรทิพย์
ธารี ธวัชรินทร์ (รี): ชนกวนันท์ รักชีพ
อรุณี วรรณเภรี: ปวีณา ชารีฟสกุล
หมอศศิมล สินสิริเตชินทร์: นัฏฐา ลอยด์
วิทย์: วรินทร รัตนสวรรค์
นุดา สาริช: ด.ญ.รุ่งรดา รุ่งลิขิตเจริญ
ตัวละคร: นักแสดงรับเชิญ
พลอยใส วงศ์วารี (พลอย): เจณิสตา พรหมผดุงชีพ
เจ้านายคนใหม่ของธาดา: นรินทร์ ภูวนเจริญ
ผู้ชายคนใหม่ของกันยา: ปีเตอร์ ธูนสตระ
เมียหลวงของผู้ชายคนใหม่ของกันยา: ดาริน แฮนเซน
พิธีกรรับเชิญรายการ Once In A Lifetime ครั้งหนึ่งในชีวิต: ลิลลี่ แม็คกร๊าธ
เซียงเซียง: พรสรวง รวยรื่น
เพลงขวัญ: นัตยา ทองเสน
พี่บัว: ธัญญารักษ์ สมบูรณ์
ทิพย์ขวัญ: โมฬีวรรณ พันธรักษ์
นักแสดง อรุณา 2019

ราศี ดิษกุล ณ อยุธยา รับบท ทนายวิภา (จากละครบาปรัก)
อัษฎา พานิชกุล รับบท หยาง
โฉมฉาย ฉัตรวิไล รับบท อาม่า
วราพรรณ หงุ่ยตระกูล รับบท ยุพิน
ณัฐพัชร์ นิมจิรวัฒน์ รับบท ออกัส
กิตติพัทธ์ ชลารักษ์ รับบท พิธีกรฯ
กุลฑีรา ยอดช่าง รับบท มินนี่
การตอบรับ > ผลตอบรับ

การตอบรับเมื่อแรกฉาย ละครเรื่องนี้ทำเรตติ้งได้ไม่ดีเท่าที่ควร โดยเป็นผลต่อเนื่องจากการที่ซีรีส์ กาหลมหรทึก ซึ่งออกอากาศก่อนหน้านั้นทำเรตติ้งได้ไม่ดีและต่ำกว่าเกณฑ์ที่ช่องวางไว้ อย่างไรก็ตาม ละครกลับสร้างกระแสบนสื่อสังคมออนไลน์ได้อย่างรวดเร็วหลังการออกอากาศในตอนที่ 13 ซึ่งเป็นเนื้อเรื่องช่วงการเปลี่ยนแปลงของอรุณา จนนำพาไปสู่การบอกเล่าแบบปากต่อปาก และทำให้เรตติ้งของละครดีขึ้นอย่างชัดเจนจนเกิดเป็นปรากฏการณ์ "ช่องเล็กล้มยักษ์" ได้เป็นครั้งแรกในประวัติศาสตร์การออกอากาศของโทรทัศน์ภาคพื้นดินระบบดิจิทัลในประเทศไทย หลังเรตติ้งของละครในตอนที่ 25 ซึ่งออกอากาศเมื่อวันที่ 20 สิงหาคม พ.ศ. 2561 สามารถเอาชนะ ลูกไม้ลายสนธยา ของช่อง 7 ได้สำเร็จ แม้ออกอากาศช้ากว่าถึงหนึ่งชั่วโมง
ผลตอบรับของละคร ทำให้เป็นการแจ้งเกิดนักแสดงรองของเรื่องนี้ได้สำเร็จ ทั้ง ธนภัทร กาวิละ และ มารี เบรินเนอร์ ที่ได้การตอบรับที่ดีจากบทที่เล่น รวมถึงยังทำให้สังคมเริ่มมีความตระหนักถึงโรคจิตเภทและวิธีการรักษาเพื่อไม่ให้เป็นอย่างตัวละครในเรื่อง[ต้องการอ้างอิง]
ผู้จัดการออนไลน์ลงความเห็นว่า กระแสตอบรับของละคร เมีย 2018 ยังเป็นการท้าชนช่องใหญ่เต็มตัว เพราะนอกจากละครที่ช่องวัน 31 ทำได้ดีแล้ว ช่องในเครืออย่าง พีพีทีวี ซึ่งมีเจ้าของเป็นบุคคลในตระกูลเดียวกันคือปราสาททองโอสถ ก็เริ่มดูดคนระดับแม่เหล็กจาก ช่อง 3 และ ช่อง 7 เข้าสังกัดอย่างต่อเนื่อง รวมถึงยังได้ดึงเอารายการต่างๆ จากช่อง 3 และช่อง 7 ช่องเข้าพีพีทีวีอย่างต่อเนื่อง ด้วยการเสนอต้นทุนการทำรายการที่ต่ำกว่า อย่างไรก็ตามพีพีทีวีเคยให้สัมภาษณ์ว่า จะมีโครงการสร้างละครร่วมกับทีมงานจากช่องวัน 31 ในอนาคต เพื่อให้ช่องพีพีทีวีมีคอนเทนต์ละครเพิ่มขึ้นหลังจากที่หยุดการทำละครมาระยะหนึ่ง[ต้องการอ้างอิง]
การตอบรับ > รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
| ดาราเดลีอวอร์ด 2019 | ดาวรุ่งชายที่สุดแห่งปี 2018 | ธนภัทร กาวิละ | เสนอชื่อเข้าชิง |
| ดาราเดลีอวอร์ด 2019 | ดาวรุ่งหญิงที่สุดแห่งปี 2018 | ด.ญ.รุ่งลดา รุ่งลิขิตเจริญ | เสนอชื่อเข้าชิง |
| ดาราเดลีอวอร์ด 2019 | นักแสดงนำชายที่สุดแห่งปี 2018 | ณวัฒน์ กุลรัตนรักษ์ | เสนอชื่อเข้าชิง |
| ดาราเดลีอวอร์ด 2019 | นักแสดงนำหญิงที่สุดแห่งปี 2018 | น้ำทิพย์ จงรัชตวิบูลย์ | เสนอชื่อเข้าชิง |
| ดาราเดลีอวอร์ด 2019 | สีสันที่สุดแห่งปี 2018 | มารี เบรินเนอร์ | ชนะ |
| ดาราเดลีอวอร์ด 2019 | ละครโทรทัศน์ที่สุดแห่งปี 2018 | เมีย 2018 | เสนอชื่อเข้าชิง |
| ไลน์ทีวีอวอร์ด 2019  | Best Fight Scene ฉากต่อสู้ยอดเยี่ยม | "ทำอะไรฉันฉันไม่ว่า แต่อย่ามายุ่งกับลูกฉัน!" (ตอนที่ 24) | เสนอชื่อเข้าชิง |
| ไลน์ทีวีอวอร์ด 2019  | Best Viral Scene ฉากไวรัลยอดเยี่ยม | "แก่แล้วรักปะล่ะ!" (ตอนที่ 23) | เสนอชื่อเข้าชิง |
| ไลน์ทีวีอวอร์ด 2019  | Best Couple คู่จิ้นขวัญใจมหาชน | น้ำทิพย์ จงรัชตวิบูลย์ - ธนภัทร กาวิละ | เสนอชื่อเข้าชิง |
| ไลน์ทีวีอวอร์ด 2019  | Rising Star นักแสดงดาวรุ่งแห่งปี | ธนภัทร กาวิละ | เสนอชื่อเข้าชิง |
| ไลน์ทีวีอวอร์ด 2019  | LINE TV Most Viewed รายการที่มียอดชมสูงที่สุดที่สุดแห่งปี | เมีย 2018 | ชนะ |
| รางวัลโทรทัศน์ทองคำ ครั้งที่ 33 | เพลงละครดีเด่น | ในฤดูที่ต่างไป - ภาวิดา มอริจจิ | เสนอชื่อเข้าชิง |
| รางวัลโทรทัศน์ทองคำ ครั้งที่ 33 | ดาราสนับสนุนหญิงดีเด่น | มารี เบรินเนอร์ | เสนอชื่อเข้าชิง |
| คมชัดลึกอวอร์ด ครั้งที่ 15 | บทละครโทรทัศน์ยอดเยี่ยม | วรรธนา วีรยวรรธน | เสนอชื่อเข้าชิง |
| คมชัดลึกอวอร์ด ครั้งที่ 15 | นักแสดงสมทบหญิงยอดเยี่ยม | มารี เบรินเนอร์ | เสนอชื่อเข้าชิง |
| คมชัดลึกอวอร์ด ครั้งที่ 15 | ละครโทรทัศน์ยอดเยี่ยม | เมีย 2018 | เสนอชื่อเข้าชิง |
| เอ็มไทย ท็อปทอล์คอะเบ้าท์ 2019 | Top Talk-About Actress นักแสดงหญิงที่ถูกกล่าวถึงมากที่สุด | น้ำทิพย์ จงรัชตวิบูลย์ | ชนะ |
| เอ็มไทย ท็อปทอล์คอะเบ้าท์ 2019 | Top Talk-About Memorable Character 1 | ธนภัทร กาวิละ | ชนะ |
| เอ็มไทย ท็อปทอล์คอะเบ้าท์ 2019 | Top Talk-About Memorable Character 2 | มารี เบรินเนอร์ | ชนะ |
| รางวัลนาฏราช ครั้งที่ 10 | บทโทรทัศน์ยอดเยี่ยม | ววรธนา วีรยวรรธน | เสนอชื่อเข้าชิง |
| รางวัลนาฏราช ครั้งที่ 10 | นักแสดงสมทบหญิงยอดเยี่ยม | มารี เบรินเนอร์ | ชนะ |
| รางวัลนาฏราช ครั้งที่ 10 | นักแสดงสมทบชายยอดเยี่ยม | ธนภัทร กาวิละ | เสนอชื่อเข้าชิง |
| รางวัลนาฏราช ครั้งที่ 10 | นักแสดงนำหญิงยอดเยี่ยม | น้ำทิพย์ จงรัชตวิบูลย์ | เสนอชื่อเข้าชิง |
| รางวัลนาฏราช ครั้งที่ 10 | นักแสดงนำชายยอดเยี่ยม | ณวัฒน์ กุลรัตนรักษ์ | เสนอชื่อเข้าชิง |
| รางวัลนาฏราช ครั้งที่ 10 | ผู้กำกับยอดเยี่ยม | สันต์ ศรีแก้วหล่อ | เสนอชื่อเข้าชิง |
| รางวัลนาฏราช ครั้งที่ 10 | ละครโทรทัศน์ยอดเยี่ยม | เมีย 2018 #รักเลือกได้ | เสนอชื่อเข้าชิง |
สิ่งสืบเนื่อง

จากความสำเร็จของ เมีย 2018 ทำให้ เดอะ วัน เอ็นเตอร์ไพรส์ ตัดสินใจสร้างมินิซีรีส์ภาคต่อในชื่อ อรุณา 2019 โดยมีเนื้อหาต่อเนื่องจากตอนจบของ เมีย 2018 และให้ สันต์ ศรีแก้วหล่อ กำกับต่อเนื่อง ออกอากาศทุกวันอาทิตย์ เวลา 22.00 น. เพียง 6 ตอน เริ่มตั้งแต่วันที่ 12 พฤษภาคม - 16 มิถุนายน พ.ศ. 2562
แหล่งข้อมูลอื่น

บอสวศิน เมีย 2018 มาแรง!! กระแสแรงขึ้นอันดับ 1 #ทีมบอสวศิน เต็มฟีด : one31.net
มอนอินทร์ รินคำ

| มอนอินทร์ รินคำ> ข้อมูลส่วนบุคคล |
| --- | --- |
เกิด: 5 เมษายน พ.ศ. 2479 (88 ปี) อำเภอสันทราย จังหวัดเชียงใหม่
ศาสนา: พุทธ
พรรคการเมือง: พลังประชาชน (2550—2551)

มอนอินทร์ รินคำ เป็นอดีตสมาชิกสภาผู้แทนราษฎรจังหวัดเชียงใหม่ 2 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคกิจสังคม และได้รับเลือกตั้งอีกครั้งในเดือนกันยายน พ.ศ. 2535 สังกัดพรรคพลังธรรม
ประวัติ

มอนอินทร์ เกิดเมื่อวันที่ 5 เมษายน พ.ศ. 2479 ที่อำเภอสันทราย จังหวัดเชียงใหม่ เป็นบุตรของนายหน้อย กับนางปิ่นแก้ว รินคำ สำเร็จการศึกษาจากสถาบันเทคโนโลยีการเกษตรแม่โจ้ (รุ่น 21) ระดับปริญญาตรีและปริญญาโททางด้านการเกษตร จากมหาวิทยาลัยอะราเนด้า ประเทศฟิลิปปินส์ เมื่อปี พ.ศ. 2511 และ พ.ศ. 2513 ตามลำดับ
งานการเมือง

มอนอินทร์ ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ 2 สมัย ในปี พ.ศ. 2522 สังกัดพรรคกิจสังคม และในเดือนกันยายน พ.ศ. 2535 สังกัดพรรคพลังธรรม ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ได้ลงสมัครรับเลือกตั้ง โดยได้รับหมายเลข 23 แต่ได้คะแนน 18,363 คะแนน เป็นลำดับที่ 12 ไม่ได้รับเลือกตั้ง จากนั้นในการเลือกตั้ง พ.ศ. 2544 ได้ลงสมัครรับเลือกตั้ง ส.ส. สังกัดพรรคชาติไทย แต่ไม่ได้รับเลือกตั้ง โดยได้รับคะแนนเพียง 208 คะแนนเท่านั้น ภายหลังจึงได้เข้าร่วมงานกับพรรคพลังประชาชน
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)